**Notă informativă**

**la proiectul de decizie al Consiliului municipal Chișinău ,,Cu privire la aprobarea Regulamentului de comerț local al municipiului Chișinău”**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Direcția generală economie, comerț și turism a Consiliului municipal Chișinău |
| **2. Condiţiile ce au impus elaborarea proiectului de act normativ şi finalităţile urmărite** |
| Odată cu intrarea în vigoare, la 02.10.2021, a modificărilor operate la Legea cu privire la comerțul interior nr. 231 din 23.09.2010 prin Legea nr. 17/2021, a apărut necesitatea ajustării cadrului normativ în domeniul comerțului la nivelul municipiului Chișinău noilor prevederi ale Legii.  Conform textului legii a fost aprobat un nou nomenclator al unităților comerciale, au fost prevăzute noi termene de examinare a notificărilor depuse de către comerciant fiind prevăzută procedura de aprobare în cazul depăşirii de către autoritatea administrației publice locale a termenului stabilit de lege pentru eliberarea înștiințărilor, a schemei de amplasament sau a altor acte complementare procedurii de notificare.  Astfel, elaborarea și aprobarea proiectului de decizie a CMC ,,Cu privire la aprobarea Regulamentului de comerț local al municipiului Chișinău” a pornit de la necesitatea ajustării Regulamentului de comerț local al municipiul Chișinău la modificările legislației în vigoare, asigurării realizării Planului de Implementare a Conceptului privind desfășurarea comerțului ambulant stradal în or. Chișinău, aprobat prin decizia CMC nr. 12/1 din 23.07.2020, stimularea dezvoltării întreprinderilor mici și mijlocii, simplificarea procedurilor de lansare a activităților de comerț, crearea unui mediu favorabil de desfășurare a activității de întreprinzător în cadrul municipiului, precum și în vederea asigurării liberei concurențe, protecţiei vieții, sănătăţii, securității şi intereselor economice și sociale ale cetățenilor. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| - |
| **4. Principalele prevederi ale proiectului şi evidenţierea elementelor noi** |
| Proiectul de regulament conține revizuiri ale textului conform textului legii și specificului tehnic al resursei informaționale în domeniul comerțului instituită în baza sistemului Informațional Automatizat de Gestionare și Eliberare a Actelor permisive (SIA GEAP).  Totodată, stabilește interdicțiile şi cerinţele de desfăşurare a activităţii de comerţ în municipiul Chișinău, în conformitate cu prevederile Legii nr. 231 din 23 septembrie 2010 cu privire la comerțul interior, inclusiv:  a) interdicţia de a desfăşura activităţi de comerţ sau anumite forme ale activităţii de comerţ, inclusiv comerţul ambulant, în perimetrul anumitor zone sau străzi ori în intervalul anumitor zile sau ore;  b) modul de desfăşurare a activităţilor de comerţ în apropierea edificiilor autorităţilor publice, instituţiilor de învăţământ, instituţiilor medicale, locaşurilor de cult, monumentelor, lucrărilor de artă, edificiilor cu valoare arhitecturală, istorică sau arheologică, zonelor istorice, zonelor de agrement, precum şi în locurile (destinaţiile) de interes turistic;  c) distribuirea activităţilor de comerţ între zona centrală şi zonele periferice ale localităţii, precum şi între zonele aglomerate şi cele neaglomerate;  d) cerinţe privind regimul de lucru (orarul de funcţionare) al comercianţilor în perimetrul anumitor zone sau străzi;  e) interdicţia de a comercializa anumite produse sau servicii în perimetrul anumitor zone sau străzi;  f) modalitatea de inițiere/încetare a activității de comerț în municipiul Chișinău;  g) modalitatea de amplasare a unităților de comerț ambulant stradal, teraselor de alimentație publică pe teritoriul municipiului Chișinău.  Proiectul de Regulament propus stabilește procedura de aprobare tacită a notificărilor, în cazul neemiterii în termen a înștiințărilor, a schemelor de amplasament sau în cazul acțiunilor ori inacțiunilor de orice fel ale autorității administrației publice locale aferente notificării care duc la imposibilitatea inițierii, modificării, suspendării sau încetării activității de comerț, conform căreia, notificarea se consideră depusă, iar comerciantul poate începe/înceta activitatea:  a) din a treia zi lucrătoare următoare zilei depunerii notificării; sau  b) din a 16-a zi lucrătoare din data depunerii notificării pentru unitățile de comerț ambulant/terase și a unităților de agrement pe teren/în spații deschise).  În cazurile menționate, numărul de identificare al notificării va fi considerat numărul care a fost generat de resursa informațională în domeniul comerțului la introducerea notificării în sistem (număr de dosar).  Regulamentul stabilește situațiile în care activitatea de comerț este limitată în timp și asnume:  a) lichidarea persoanei juridice ori decesul persoanei fizice care a notificat activitatea de comerț sau lipsa activității de comerț pe parcursul a 13 luni de la începerea activității;  b) depunerea notificării de încetare a activităţii de comerţ;  c) suspendarea activităţii de comerţ;  d) expirarea termenului, în cazul notificărilor cu termen;  e) expirarea termenului sau, după caz, rezoluțiunea contractului, pentru unitățile comerciale din piețe;  f) expirarea termenului sau, după caz, rezoluțiunea/ reziliere contractului/ actului care conferă dreptul de folosință a terenului/ încăperii(lor) proprietate publică;  g) expirarea termenului pentru care a fost constituit amplasamentul.  Conform proiectului propus, comerțul ambulant se desfășoară prin intermediul unităților de comerț ambulant:  - în piețe;  - pe amplasamente;  - în cadrul târgurilor, iarmaroacelor, manifestărilor culturale, turistice, sportive şi al altor evenimente similare.  Amplasamentele sunt aprobate prin decizia Consiliului municipal Chișinău, care pot fi instituite pe proprietate publică sau privată. Instituirea amplasamentului pe proprietate privată este condiționată de acordul scris al proprietarului sau posesorului.  Amplasamentele expuse în schemele de amplasament prestabilite din parcuri, scuaruri, grădini publice și străzile/ bulevardele principale, străzile secundare din sectoarele orașului, sunt aprobate de către Consiliul municipal Chișinău și sunt supuse licitației, cu excepțiile prevăzute de Regulament.  Licitațiile se desfășoară public, obiectul licitației fiind dreptul de a încheia contract pentru a amplasa unitatea comercială ambulantă pe amplasamentul aprobat. Modalitatea și procedura de desfășurare a licitațiilor pentru dreptul de încheiere a contractului de amplasare a unității de comerț ambulant stradal este stabilită în Regulamentul privind licitațiile cu strigare pentru obținerea dreptului de a încheia contractual respectiv, aprobat prin decizia Consiliului municipal Chișinău.  Sunt exceptate de la licitație amplasamentele pentru unitățile de comerț ambulant:   1. Amplasate pe alte terenuri decât cele din proprietate municipală; 2. Care desfășoară activitate comercială doar cu unul din următorul sortiment de mărfuri/servicii social importante:  * pâine (până la 600 gr.), colaci (până la 300 gr.) fabricate din făină de calitatea I și II; * apă potabilă ne îmbuteliată; * servicii de reparație a îmbrăcăminte; * servicii de reparație a încălțămintei; * servicii de confecționare cheilor. |
| **5. Fundamentarea economico-financiară** |
| Modificările operate la Regulamentului de comerț local al municipiului Chișinău vor asigura încasări suplimentare la bugetul municipal. |
| **6. Modul de încorporare a actului în cadrul normativ în vigoare** |
| Se abrogă Regulamentul privind desfăşurarea activităţii de comerț în municipiul Chișinău aprobat prin decizia CMC nr. 17/5 din 01.10.2021, în redacție nouă. |
| **7. Avizarea şi consultarea publică a proiectului** |
| Proiectul de decizie se supune consultărilor publice conform Legii nr. 239/2008 privind transparența în procesul decizional. Avizele comisiilor de specialitate urmează a fi obținute în modul stabilit. |
| **8. Constatările expertizei anticorupție** |
|  |
| **9. Constatările expertizei de compatibilitate** |
| - |
| **10. Constatările expertizei juridice** |
|  |
| **11. Constatările altor expertize** |
| - |

Șef al Direcției generale economiei,comerț și turism a CMC Roman VITIUC