Cu privire la aprobarea Regulamentului

de comerț local din municipiul Chișinău

În temeiul art. 6 alin. (1) lit. n) şi alin.(5) din Legea nr. 231 din 23 septembrie 2010 ,,Cu privire la comerțul interior”, Art. II (2) a Legii nr.17 din 04.03.2021pentru modificarea Legii nr. 231/2010 cu privire la comerțul interior, Hotărârii Guvernului nr. 1236 din 19.12.2018 ,,Cu privire la instituirea resursei informaționale în domeniul comerțului”, art. 6 alin. (1) și art. 14 alin. (2) lit. q) din Legea nr. 436 din 28 decembrie 2006 ,,Privind administraţia publică locală” și art.6 (2) alin.2) lit. g) din Legea nr. 136 din 17.06.2016 ,,Privind statutul municipiului Chișinău”, Consiliul municipal Chișinău DECIDE:

1. Se aprobă Regulamentul de comerț local din municipiul Chișinău (în continuare – Regulament), conform anexei nr. 1.
2. Se aprobă Centrul - nucleul istoric și principalele bulevarde, străzi, piețe ale municipiului Chișinău”, conform anexei nr. 2.
3. Se recomandă primăriilor oraşelor, satelor (comunelor) din componenţa municipiului să actualizeze Regulamentele de comerț local din localitatea respectivă.

4. Se aduce la cunoștința persoanelor fizice și juridice care desfășoară activități de comerț că prevederile Regulamentului nu anulează și nu substituie prevederile Legii nr. 231 din 23 septembrie 2010 (cu modificările ulterioare) cu privire la comerțul interior și altor acte normative în vigoare, ci stabilește interdicţii şi cerinţe suplimentare la desfășurarea activității de comerț în municipiul Chișinău.

5. În cazul desfăşurării activităţii de comerț cu încălcarea prevederilor legislaţiei şi/sau Regulamentului, persoana fizică şi persoana juridică este pasibilă răspunderii contravenționale, conform Codului contravenţional, suspendării și/sau încetării activității de comerț.

1. Se recomandă persoanelor fizice și juridice care desfășoară activități de comerț în municipiul Chișinău examinarea și studierea Regulamentului privind desfăşurarea activităţii de comerț în municipiul Chișinău, plasat pe pagina web [www.chisinau.md](http://www.chisinau.md) și [www.comert.chisinau.md](http://www.comert.chisinau.md).
2. Se interzice amplasarea unităților de comerț ambulant pe străzile municipiului Chișinău, cu excepția amplasamentelor aprobate de către Consiliul municipal Chișinău și amplasamentelor din cadrul târgurilor, iarmaroacelor, manifestărilor culturale, turistice, sportive și altor evenimente similare, organizate în baza dispoziției Primarului General/pretorului de sector.
3. Se pune în sarcina preturilor de sector următoarele acțiuni:

8.1. Identificarea amplasamentelor din teritoriul sectoarelor, care urmează a fi propuse pentru expunerea la licitație, (etapa a II-a) și prezentarea acestora către Comisia de licitație, în termen de 30 zile, din momentul aprobării prezentei decizii.

8.2. Inventarierea unităților de comerț ambulant (gherete, rulote, tonete, tarabe etc.), amplasate pe teritoriul administrat, în vederea corespunderii cerințelor și interdicțiilor privind organizarea și desfășurarea comerțului ambulant stradal, expuse în anexa nr. 2 la Regulamentul de desfășurare a activității de comerț în municipiul Chișinău, aprobat prin decizia CMC nr. 17/5 din 01.01.2020, inclusiv aspectul exterior, designul, sortimentul de produse comercializate;

8.3. Constatarea și dispunerea demontării și evacuarea, inclusiv forțată, a unităților de comerț ambulant de orice tip amplasate pe domeniul public cu încălcarea prevederilor prezentului Regulament și prevederilor legislației în vigoare;

8.4 Contracararea activității de comerț, inclusiv a celui ambulant, desfășurat cu încălcarea prevederilor legislației în vigoare.

8.5. Prezentarea, către viceprimarul de ramură, a rapoartelor lunare, care vor conține informații cu privire la evacuarea unităților de comerț ambulant.

8.6. Prelungirea termenului de valabilitate a schemelor de amplasare, pentru unitățile de comerț ambulant existente, până la organizarea licitațiilor cu strigare pentru obținerea dreptului de a încheia un contract privind amplasarea unității de comerț ambulant stradal pe teritoriul municipiului Chișinău, dar nu mai târziu de 31.12.2022.

8.7. Eliberarea prin sistemul informatic E-Pretura a permiselor de acces pentru unitățile de comerţ ambulant în cadrul târgurilor, iarmaroacelor, manifestărilor culturale, turistice, sportive şi ale altor evenimente similare, care pot desfăşura activitate de comerț doar pe durata acestor evenimente, cu prezentarea ulterioară a informației către DGECT.

1. Direcția generală economie, comerț și turism:

- va recepționa notificările privind inițierea/modificarea/suspendarea/încetarea activităților de comerț în conformitate cu prevederile legislației și prezentului Regulament;

- va înainta Consiliului, la necesitate, propuneri de modificare și completare a Regulamentului;

- va ține registrele electronice de evidenţă a notificărilor depuse, a rețelei de comerț și prestări servicii a municipiului Chișinău;

- va prezenta la solicitare, sub formă electronică, informația despre agenții economici care au depus notificări privind inițierea/modificarea/suspendarea/încetarea activităților de comerț.

10. Se scutesc de plata pentru notificarea privind inițierea activității de comerț întreprinderile municipale.

11. Se modifică pct. 1.3 din Regulamentul provizoriu privind procedura de demolare a construcțiilor executate ilegal pe terenurile ce aparțin domeniului public/privat al municipiului Chișinău, aprobat prin decizia CMC nr. 10/10 din 04.12.2014, după cum urmează:

,,1.3. Prin construcție neautorizată se subînțelege orice tip de construcții capitale (construcții cu destinație locativă sau cu altă destinație, împrejmuiri), construcții ușor demontabile (gherete, unități de comerț ambulant, terase de vară, garaje metalice, copertine, panouri publicitare, împrejmuiri din lemn sau metal, instalații ce blochează căile de acces, amplasate pe terenuri ce aparțin domeniului public/privat al municipiului Chișinău), precum și amenajările spațiilor publice, executate în lipsa certificatului de urbanism pentru proiectare, documentației de proiect, autorizației de construire, fără notificarea APL privind inițierea activității de comerț.”

1. Se abrogă deciziile Consiliului municipal Chișinău:

– nr. 2/12 din 05.02.2019 ,,Despre completarea deciziei CMC nr. 10/2 din 09.10.2017 „Cu privire la aprobarea Regulamentului de desfăşurare a activităţii de comerț în municipiul Chișinău”;

- nr. 17/5 din 01.10.2020 „Cu privire la aprobarea Regulamentului de desfăşurare a activităţii de comerț în municipiul Chișinău”;

– nr. 5/4 din 15.07.2021 ,,Cu privire la operarea de modificări la Regulamentul privind desfășurarea activității de comerț în municipiul Chișinău, aprobat prin decizia CMC nr. 17/5 din 01.10.2020”.

1. Direcția relații publice și buget civil va asigura mediatizarea prezentei decizii.
2. Controlul executării prevederilor prezentei decizii se pune în sarcina viceprimarului de ramură al municipiului Chișinău.
3. Prezenta decizie intră în vigoare din data adoptării acesteia.

PREȘEDINTE DE ȘEDINȚĂ

SECRETAR INTERIMAR

AL CONSILIULUIAdrian TALMACI

Anexa nr. 2

la decizia Consiliului municipal Chișinău

nr. \_\_\_\_\_\_\_\_ din \_\_\_\_\_\_\_\_\_\_\_\_\_\_\_ 2020

**Centrul – nucleu istroric și principalele bulevarde, străzi, piețe ale municipiului Chișinău**

Centrul - nucleul istoric este amplasat în perimetrul străzilor Alexie Mateevici – C. Stere - A. Sciusev - Mihai Viteazul - Sf. Andrei - L Zaikin- Albișoara - Izmail - bd. Ștefan cel Mare și Sfânt - Ciuflea - București - L. Tolstoi - Pan Halippa.

**Sectorul Centru:**

bd. Ștefan cel Mare și Sfânt;

str. Alexandr Pușkin;

bd. Iu. Gagarin;

bd. C. Negruzzi;

Aleea Gării;

Piața Gării Feroviare.

**Sectorul Botanica:**

bd. Dacia;

bd. Traian;

bd. Cuza-Vodă:

bd. Decebal.

**Sectorul Buiucani:**

Piața Marii Adunări Naționale;

bd. Ștefan cel Mare și Sfânt;

str. Alexandr Pușkin;

str. Mitropolit G. Bănulescu-Bodoni;

str. Ion Creangă;

Calea Ieșilor;

str. Alba Iulia.

**Sectorul Râșcani:**

bd. Renașterii Naționale;

bd. Grigore Vieru;

bd. Moscova;

str. Bogdan Voievod;

str. Alecu Russo;

str. Eugen Doga;

str. Alexandr Pușkin;

Calea Orheiului *(cu excepția segmentului dintre sensul giratoriu Visterniceni și sensul giratoriu str. Poștei)*.

**Sectorul Ciocana:**

bd. Mircea cel Bătrân;

str. Alecu Russo.

SECRETAR INTERIMAR AL CONSILIULUI Adrian TALMACI